ΓΡΑΠΤΗ ΕΡΩΤΗΣΗ E-0858/02

υποβολή: Camilo Nogueira Romn (Verts/ALE) προς το Συμβούλιο

(27 Μαρτίου 2002)

Θέμα: Οιποσχέσεις χρηματοδοτικής ενίσχυσης από την ΕΕ για τη συνεργασία με τις πτωχότερες ή λιγότερο ανεπτυγμένες χώρες: η περίπτωση του ισπανικού κράτους

Η Ευρωπαϊκή Επιτροπή ενέκρινε πρόσφατα έκθεση η οποία ζητεί από τα κράτη της Ένωσης, σε μιά μεταβατική φάση, να χορηγήσουν για την ανάπτυξη των πτωχότερων ή ολιγότερο ανεπτυγμένων χωρών χρηματοδοτική ενίσχυση που να φθάνει τουλάχιστον το 0,33 % του ΑΕΠ τους, ποσοστό που αντιστοιχεί στον μέσον όρο του χορηγουμένου σήμερα από τα κράτη μέλη, και με την προοπτική να φθάσει το 0,7 % του ΑΕΠ.

Ποιά μέτρα πρόκειται να προτείνει το Συμβούλιο για την επίτευξη αυτού του στόχου· Ποιά μέτρα πρόκειται να ζητήσει από το ισπανικό κράτος ώστε ναπερβεί το 0,22 % του ΑΕΠ του που χορηγεί σήμερα ως ενίσχυση προς τις εν λόγω χώρες,

Απάντηση

(3 Οκτωβρίου 2002)

1. Το Συμβούλιοπενθυμίζει στον αξιότιμο κ. βουλευτή ότι το Ευρωπαϊκό Συμβούλιο που συνήλθε στο Λάκεν στις 14 και 15 Δεκεμβρίου 2001ποδέχθηκε με ικανοποίηση τη δέσμευση του Συμβουλίου να εξετάσει τα μέσα και το χρονοδιάγραμμα που θα επιτρέψουν σε κάθε κράτος μέλος να πετύχει το στόχο των ΗΕ για 0,7 % του ακαθαρίστου εγχωρίου προϊόντος (ΑΕΠ) για την επίσημη αναπτυξιακή βοήθεια (ΕΑΒ), καθώς και τη δέσμευσή του να συνεχίσει τις προσπάθειες που αποσκοπούν στη βελτίωση των μέσων συνεργασίας στον τομέα της ανάπτυξης.

2. Κατά τη σύνοδό του στις 18/19 Ιανουαρίου 2002, το Συμβούλιο άρχισε την προετοιμασία της Διάσκεψης των Ηνωμένων Εθνών για τη χρηματοδότηση της ανάπτυξης (Μοντερρέι, Μεξικό, 18-22 Μαρτίου 2002). Με την ευκαιρία αυτή, το Συμβούλιο άκουσε έκθεση του αντιπρόσωπου της Επιτροπής, όπου αναλύονται οι πέντε συγκεκριμένες προτάσεις για την αύξηση της ποσότητας και της ποιότητας της επίσημης αναπτυξιακής βοήθειας (σημαντική αύξηση της ΕΑΒ, ενίσχυση και εναρμόνιση των διαδικασιών, καθώς και βελτίωση της συνοχής με άλλες πολιτικές, νέες προσπάθειες με σκοπό την παράδοση της κοινοτικής βοήθειας και την πλήρη αποσύνδεση όλων των διμερών ενισχύσεων, προώθηση ενός προγράμματος δράσης σχετικά με τα παγκόσμια δημόσια αγαθά ενόψει της διάθεσης πρόσθετων πόρων, αύξηση της τεχνικής βοήθειας στον τομέα του εμπορίου).

Το Συμβούλιο ανέθεσε στα όργανα που ασχολούνται με την προετοιμασία να εξετάσουν την έκθεση, ώστε να δυνηθεί η Ένωση να συνεισφέρει ουσιωδώς στην επιτυχία της διάσκεψης αναλαμβάνοντας θετικές πρωτοβουλίες. Συνεχίζοντας τις εργασίες του το Μάρτιο, το Συμβούλιοπενθύμισε ιδίως τη δέσμευση που αναλήφθηκε κατά το Ευρωπαϊκό Συμβούλιο του Γκέτεμποργκ για την ταχύτερη δυνατή κάλυψη εκ μέρους της ΕΕ του στόχου που συμφωνήθηκε στα πλαίσια των Ηνωμένων Εθνών, ήτοι τη διάθεση του 0,7 % του ΑΕΠ για την ΕΑΒ.

3. Κατά τη σύνοδο του Ευρωπαϊκού Συμβουλίου στις 15 και 16 Μαρτίου 2002, ενόψει της Διάσκεψης του Μοντερρέι με θέμα τη χρηματοδότηση της ανάπτυξης, η συμφωνία των Υπουργών Εξωτερικών σχετικά με την ΕΑΒ έγινε δεκτή με ικανοποίηση. Βάσει των διατάξεων της συμφωνίας, τα κράτη μέλη εκείνα που δεν έχουν ακόμη πετύχει το στόχο του 0,7 % δεσμεύονται μεμονωμένα να αυξήσουν το μέγεθος της χορηγούμενης ΕΑΒ κατά την επόμενη τετραετία στα πλαίσια των αντίστοιχων χρηματοδοτικών διαδικασιών τους, ενώ τα άλλα κράτη μέλη θα ανανεώσουν τις προσπάθειές τους για τη διατήρηση ήπέρβαση αυτού του στόχου, ούτως ώστε συλλογικά να έχει επιτευχθεί έως το 2006 ένας μέσος όρος της Ευρωπαϊκής Ένωσης ύψους 0,39 %. Όλα τα κράτη μέλη της Ευρωπαϊκής Ένωσης θα προσπαθήσουν οπωσδήποτε να πετύχουν, στα πλαίσια των αντίστοιχων χρηματοδοτικών διαδικασιών τους, μια επίσημη αναπτυξιακή βοήθεια ίση με το 0,33 % του ΑΕΠ τους έως το 2006. Το Ευρωπαϊκό Συμβούλιο θα ελέγχει την πρόοδο των κρατών μελών όσον αφορά την τήρηση των δεσμεύσεων που ανέλαβαν στο Συμβούλιο της Βαρκελώνης το 2002. Το Ευρωπαϊκό Συμβούλιο της Σεβίλλης στις 21/22 Ιουνίου 2002 ενέκρινε σχετικά συμπεράσματα (βλ. παραγράφους 40-46) σύμφωνα με τις ανωτέρω κατευθύνσεις.

4. Στο Μοντερρέι η Ένωση, ως πρώτος δωρητής βοήθειας, επιβεβαίωσε δια στόματος του Προέδρου του Συμβουλίου Jos Maria Aznar τη δέσμευση των Δεκαπέντε να επιτείνουν τις προσπάθειές τους ώστε τα αποτελέσματα του Μοντερρέι να μην είναι μια κατάληξη, αλλά μια αφετηρία.